ব্যবসায়ীকে কুপিয়ে খুনের অভিযোগ! চাঞ্চল্য ডোমকলে

ওয়েব ডেস্ক: উৎসবের আবহে মর্মান্তিক ঘটনা! ব্যবসায়ীকে ডেকে নিয়ে গিয়ে কুপিয়ে খুনের অভিযোগ উঠল পরিচিতদের বিরুদ্ধে। খোলা মাঠ থেকে উদ্ধার ৫৭ বছর বয়সি ব্যাক্তির রক্তাক্ত দেহ। পরবর্তীতে দেহ উদ্ধার করে হাসপাতালে নিয়ে গেলে, চিকিৎসাধীন অবস্থায় মৃত্যু হয় তাঁর। শনিবার ঘটনাটি ঘটেছে ডোমকল থানার গাড়াবাড়িয়া (Domkal Police Station Garabariya Area) এলাকায়। যার জেরে তীব্র চাঞ্চল্য ছড়ায় এলাকাজুড়ে। তবে কী কারণে এই খুন তা জানতে তদন্তে নেমেছে ডোমকোল থানার পুলিশ (Domkal Police Station)।

সূত্রের খবর, মৃতের নাম জিন্নাত আনসারি। ৫৭ বছর বয়সি এই ব্যাক্তি পেশায় জমি ব্যবসায়ী ছিলেন। তাঁর বাড়ি হরিহরপাড়ার তরতিপুর গ্রামে। মৃতের পরিবার জানিয়েছেন, শনিবার দুপু্র বেলা ওই জিন্নাতকে বাড়ি থেকে ডেকে নিয়ে যায় একদল পরিচিত যুবক। রাতে ডোমকল থানার গাড়াবাড়িয়া এলাকার একটি ফাঁকা মাঠ থেকে তাঁর রক্তাক্ত দেহের সন্ধান মেলে।

আরও পড়ুন: যারা দায়ী তাদের শাস্তি হবেই, ঘোষণা এম কে স্টালিনের

খবর পেয়ে ঘটনাস্থলে পুলিশ পৌঁছে তাঁর মৃতদেহ উদ্ধার করে। গুরুতর আহত অবস্থায় তাঁর দেহ উদ্ধার করে তড়িঘড়ি মুর্শিদাবাদ মেডিক্যাল কলেজ হাসপাতালে ভর্তি করা হয়। সেখানেই চিকিৎসা চলাকালীন মৃত্যু হয় তাঁর। ঘটনায় পরিচিতদের বিরুদ্ধেই খুনের অভিযোগ তুলেছেন পরিবারের লোকেরা। পরিবার জানিয়েছেন জিন্নাত তাঁর মৃত্যুর আগে খুনিদের নাম বলে গিয়েছেন।

ঘটনার সঠিক কারণ জানতে তদন্ত শুরু করে ডোমকল থানার পুলিশ (Domkal Police Station)। তবে কী কারণে এই খুন তা এখনও জানা যায়নি। জমি নিয়ে বচসার জেরেই কী খুন হতে হল জিন্নাতকে? উঠছে একাধিক প্রশ্ন। ঘটনায় এখনও অধরা অভিযুক্তরা। যে সকল পরিচিতদের খুনি বলে জানিয়ে গিয়েছেন জিন্নাত সেইসব অভিযুক্তদের খোঁজে তল্লাশি শুরু করেছে পুলিশ।

দেখুন অন্য খবর